Diari Oficial de la Generalitat Valenciana


Sumari del DOGV 8574, del 19-06-2019 (2019/5718)

RESOLUCIÓ de 30 de maig de 2019, de la Conselleria d'Hisenda i Model Econòmic, per la qual es genera crèdit en el capítol 2, del programa 313.30, Infància i adolescència, de la Vicepresidència i Conselleria d'Igualtat i Polítiques Inclusives, per majors ingressos finalistes dels previstos del Ministeri de Sanitat, Consum i Benestar Social per a l'atenció als menors estrangers no acompanyats, per import de 116.429,33 euros. Expedient número 16.002/19-050.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8574

Data del DOGV
:   19-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5718


Data del document
:   30-05-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de maig de 2019, de la Conselleria d'Hisenda i Model Econòmic, per la qual es genera crèdit en el capítol 2, del programa 313.30, Infància i adolescència, de la Vicepresidència i Conselleria d'Igualtat i Polítiques Inclusives, per majors ingressos finalistes dels previstos del Ministeri de Sanitat, Consum i Benestar Social per a l'atenció als menors estrangers no acompanyats, per import de 116.429,33 euros. Expedient número 16.002/19-050. [2019/5718]  
Pel Reial decret 1340/2018, de 29 d'octubre, es van aprovar les normes especials reguladores de les subvencions a atorgar, en règim de concessió directa a les comunitats autònomes i ciutats de Ceuta i Melilla, per a l'atenció als menors estrangers no acompanyats acollits l'any 2018, el qual, en l'article 8, estableix que les activitats subvencionades podran realitzar-se des de l'1 de gener de 2018 fins al 30 de novembre de 2019 i es justificaran fins al 31 de desembre de 2019.  
Dels 40 milions a distribuir per a aquestes ajudes a la Comunitat Valenciana li n'han concedit un total de 2.139.429,33 euros, dels quals,  
- 2.003.245,64 corresponen al repartiment proporcional de 38 milions sobre la base de la suma de, d'una banda, l'increment en el nombre de menors no acompanyats inscrits en el Registre Ministeri d'Interior a 31.12.2017 respecte a la dada que hi conste a data 30 de setembre de 2018 i per una altra de l'oferta solidària de places d'acolliment de menors estrangers no acompanyats de les comunitats autònomes i les ciutats de Ceuta i Melilla, que es bonificarà per al repartiment en un vint-i-cinc per cent.  
- 136.183,69 euros a la distribució dels 2 milions restants, de forma proporcional, per a cobrir les despeses derivades d'un increment estacional dels menors estrangers no acompanyats en les comunitats autònomes i a les ciutats de Ceuta i Melilla el mes d'octubre de 2018.  
  
El pressupost inicial per a aquest exercici ja va incloure una previsió de 2.023.000 euros d'ingressos finalistes per aquest concepte, així com la corresponent despesa afecta, concretament a la línia de subvenció de concurrència competitiva S5234, «Gestió de polítiques d'infància i adolescència», de l'annex de transferències i subvencions corrents del programa 313.30 Infància i adolescència, tal com figura en el detall d'ingressos afectes a aquest programa. Per part de la Vicepresidència i Conselleria d'Igualtat i Polítiques Inclusives, es proposa generar els 116.429,33 euros de diferència entre aquesta previsió i l'import assignat i destinar-lo a incrementar el capítol 2 d'aquest mateix programa el que permetrà finançar actuacions d'atenció immediata i primera acollida dels menors.  
A aquest efecte i en virtut del que es disposa en els articles 21 i 24 de la Llei 28/2018, de pressupostos de la Generalitat per a 2019, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos, en l'aplicació 401.08, «Transferències corrents finalistes de l'Administració de l'Estat. Àrea de treball i serveis socials», per import de 116.429,33 euros.  
  
  
Segon  
S'autoritza una generació de crèdits en el pressupost de despeses, aplicació 78.04.61.172.89.0 per import de 116.429,33 euros.  
  
Tercer  
Com a conseqüència de l'import generat, es modifiquen en la FP3 del programa 313.30 les dades relatives a l'aplicació d'ingrés 401.08, que queden establides en els termes següents:  
  
Codi Ing. Origen / Destinació del finançament Cap Línia Import  
401.08 Àrea de Treball i Serveis Socials 5.139.429,33  
 Fons atenció menors estrangers no acompanyats 4 S5234 2.023.000,00  
 Fons atenció menors estrangers no acompanyats 2 116.429,33  
 Programa Lluita contra la violència de gènere 2 3.000.000,00  
  
  
València, 30 de maig de 2019.- El conseller d'Hisenda i Model Econòmic: Vicent Soler i Marco.